Bolokesega mo ditselengDikotsi tsa ditsela di oke tsega mo go makatsang ka paaka ya setlha sa meletlo, mme di latola matshelo a le mantsintsi. Go bolokesega, netefatsa gore o:
•	Lekola sejanaga sa gago pele o tsena mo leetong, go netefatsa gore se siametse tsela.
•	Wena le banamedi ba sejanaga sa gago le bofa mabanta a tshireletsego ka dinako tsotlhe.•	Tsamaya o ikhutsa morago ga go kgwee tsa sebaka se sengwe le se sengwe sa diura di le pedi fa ele gore o kgweetsa sekgala se se telele.
•	Se ke wa itshiela morago wa tsena mo sejanageng wa kgweetsa.
•	Kganna ka lebelo le le sa feteng le le letlele tsweng mo tseleng e bile o obamela le melao yotlhe ya tsela.
•	Tlhokomela dijanaga tse dingwe mo tseleng mmogo le batsamaya ka dinao.
•	Seke wa dirisa mogala wa gago o kgweetsa.
Polokesego ya bana  Mafelo a le mantsi a bo tlhabakgobe mo matsa tsing a boikhutso a tla bo a tlhanasela thata, mme seno se raya gore go na le kgonagalo ya gore o ka latlhegelwa ke ngwana wa gago mo boidiiding jwa batho.
Go botlhokwa gape gore o bee bana ba gago lei tlho fa ba dira ditiro tse di tshwanang le go thuma mo mawatleng kgotsa fa ba tshameka kwa mabaleng a metshameko. Tseno ke tse dingwe tsa dikgakololo tse di tla dirang gore bana ba gago ba bolokesege: •	Netefatsa gore bana ba ka fa tlase ga tlho komelo ya mogodi yo o nang le maikarabelo ka dinako tsotlhe.
•	Netefatsa gore bana ba bofilwe	mabanta	 fa	ba	nametse sejanaga.
•	Ruta bana ba gago ba bagolwane nomoro ya gago ya mogala wa letheka gore ba go letsetse fa go na le tshoganyetso.
•	Netefatsa gore bana ba ba sa kgoneng go thuma sentle ba apeswa dithusa go thuma tsa mo mabogong tse di tshelwang mowa fa ba thuma.
•	Ruta bana ba gago gore le ka tsatsi la motlholo ba seke ba namela dijanaga tsa batho ba ba sa ba itseng e bile ba seke ba bua le batho ba ba sa ba itseng.
•	Tshwara ngwana wa gago ka letsogo fa le le mo mafelong a a tlhanaselang le fa le kgabaganya mmila.
•	Ithute thuso ya potlako gore o kgone go thusa mongwe fa go tlhokega.
 BosenyiDitiragalo tsa go thubelwa kwa dintlong le tsa bogodu mo dipaakeng tsa setlha sa meletlo di a oketsega.
Nna ole malalaalaotswe ka dinako tsotlhe mme o tsaye dikgato tse di latelang tsa polokesego:
•	Fa o tsaya maeto go keteka matsatsi a gago a boikhutso, netefatsa gore matlhabaphefo otlhe le mejako ya ntlo ya gago di notletswe.
•	Fa yo mongwe wa baagisane ba gago go se ko a yang teng mo matsatsing a boikhutso, mo kope go baya ntlo ya gago leitlho.
•	Fa o o le mo matsatsing a gago a boikhutso fitlha	dilwana	tsa	gago	tse di botlhokwa tse di tshwanang le megala ya letheka le dipatšhe.
•	Notlela sejanaga sa gago ka dinako tsotlhe fa o fologa go sa kga thalesege gore o tla nna sebaka se se kanakang. Netefatsa gore se tswaletse ka go tlhatlhoba ditswalo tsa sona.
•	Tshola dinomoro tsa ditirelo tsa tshoganyetso tse di jaaka tsa emelense le sepodisi mo go wena.